Isem-iw Malḥa, akka tura sɛiɣ 86 n yiseggasen di leɛmer-iw, ticraḍ-agi xedmeɣ-tent asmi lliɣ di leɛmer-iw 12 n sna. Asmi itent-xedmeɣ d aɛaned iɛundeɣ timddukal-iw. Yiwen wass deg ussan n Ṛebbi, kkreɣ-d sbaḥ yuɣ lḥal msefhamaɣ akud kra n temddukal-iw akken ad nruḥ ɣer yiwet n temɛelemt n tecraḍ id-yuzan di taddart-nneɣ mebla lemcawera n yimawlan-iw. Mi i newweḍ ɣer-s nniɣ-as d akken nebɣa ad aɣ-tewteḍ ticraḍ dɣa teddem-d tezwer deg-I, texdemiyi snat, yiwet deg unyir-iw, tayeḍ deg tamert-iw. Tɛedda imiren teddem-d tamencart tcelaḥ amekan-nni anida iyi-tent-tewwet, mi id-ffɣen idamen , ad tent-tesfeḍ, mi id- tekfa seg umkan ad tuɣal ɣer wayeḍ, s yin terra-as taẓult akken ad yuɣal umkan-nni d azegzaw. Ticrad-agi ixedmeɣ deg unyir-iw i teẓalit, ma d tin n tamert-iw icbaḥa. »